KAMP 5: 15-17 Oktober 2010
Hierdie was nou my derde lekker kamp saam met julle ouens by Eddie en Michele se pragtige plek.
Nou vra ‘n vriend vir my, wat maak dit so spesiaal? Om mee af te slaan sal ek sê, die gevoel van vrede en natuur om my is awesome. En dan is daar al die manne van oud na jonk, klein en groot wat goeie raad gee, en met wie ek lekker kon gesels oor enigiets. Party van dié ouens kan nie wag om meer te praat nie, hulle borrel behoorlik oor. Dan is daar dié mans wat oopmaak en jy besef dit vat baie, en dit kom diep uit die hart. Ek respekteer dit baie en waardeer dit - dan huil ek sommer saam!
Ons almal smag na dieselfde ding... om weer hoop te kry en nie moed te verloor nie, om weer te voel God het my lief, al voel dit soms ek bid teen die muur vas dat hy my hoor en nie van my vergeet het. Sy wonderwerke is orals rondom ons en as jy dit soek sien jy dit orals rondom jou! In plaas daarvan dat jy vra: hoekom, vra: hoe kan ek en hoe moet ek, dan sal jy begin om ‘n ander resultaat te kry. Mens waar is jy? vra die Here, waarheen is jy regtig oppad? en hoe gaan jy eindig?
My dogtertjie Caitlin het n moesie onder haar arm gehad wat lelik en groot geword het. Ons het bekommerd geraak en gewonder waar kan ons haar vat om dit te laat verwyder (ons het nie medies nie). Een more toe sy opstaan was die lelike moesie net weg. Ek en Meagan het in haar bedjie gaan soek maar niks gekry nie. Toe ons niks kry nie sê sy: Pappa, ek het gebid en vir liewe Jesus gevra om hom weg te vat. E wou huil en het nie woorde gehad nie.
Willem, Kobus, Franna, Tienie, Jan, julle almal....Baie dankie! Maak nie saak hoe moeilik dit gaan nie, of wat gebeur nie, God is ons enigste en laaste hoop. ~ George Strydom
Dankie aan ons VADER
Aan al die manne, dit was en is nogsteeds awesome. Ons het elke oggend ons stiltetyd gehad en ek het uit al twee die selfde boodskap gekry. Franna het Saterdag vir ons gesê ons moet uit Jakobus 2:14-26 gaan lees en vir my was dit gewees dat ek my verkeerde dade regstel. Willem het Sondag ook weer vir ons stiltetyd gegee en ons moes uit Matt 19:16-30 gaan lees en ek het weer dieselfde gekry dat dit wat ek doen en gedoen het nie reg is nie, GOD het vir my gesê ek moet gaan regstel. Ek het ook Sondag aand op Rippel gesels en gesê dat ek nie reg gemaak het met my vrou nie en ek het dit geweet. Voor die kamp het ek nie veel van my vrou gedink nie ons het elke dag vasgesit. My oë het oopgegaan by die kamp en my boodskap wat ek nog gekry het is dat die tweede belangrike mens in jou lewe is jou vrou, dan jou kinders,maar heel eerste is GOD ons VADER vir wie ek baie LIEF is. Ek bid dat as ander mans is wat dieselfde problem het as wat ek gehad het, hulle dit sal regstel en nooit weer terug kyk nie. Onthou net een ding GOD SIEN EN WEET ALLES. Dit het my nie gehelp om weg te kruip nie. Ek het amper 'n wonderlikke vrou verloor deur slegte dade.
Dankie aan almal se teenwoordigheid en veral JESUS en ons VADER wat ten alle tye teenwoordig was en nogsteeds is. ~ Lourens Ford
MANNE BY DIE HERE
MANNE WAARDEER DIE SKEPPING